Pełestrina Pellestrina 01/06/2011 L'ìxoła de Pełestrina ła costituise un dei łidi chei dełìmita ła Laguna de Venesia col Lido de Venesia, col qual condivide caraterìsteghe sìmiłi. Come el Lido, l'ìxoła ła xe lónga pì de 10 km, ma a difarensa di sto qua, se prexenta pì streta. Ła xe costituìa da na sotiłe strisia de tera e savia, rinforsà a est in diresion del mar dai Murasi, na lónga diga che ła protexe da łe maregiade. Ghe sorze dó centri abitai, in órdine, da Nord, San Piero in Volta e Pełestrina, entrambi frasioni del Comun de Venesia.